VGI ลบกว่า 3% โบรกฯ แนะทยอยขายทำกำไร มองราคาเต็มมูลค่า
VGI ลบกว่า 3% โบรกฯ แนะทยอยขายทำกำไร มองราคาเต็มมูลค่า ล่าสุด ณ เวลา 15.16 น. อยู่ที่ 7.60 บาท ลบ 0.25 บาท หรือ 3.18% สูงสุดที่ 7.90 บาท ต่ำสุดที่ 7.55 บาท ด้วยมูลค่าซื้อขาย 214.64 ล้านบาท
4 เม.ย. 2561

ผู้สื่อข่าวรายว่า ราคาหุ้น บริษัท วี จี ไอ โกลบอล มีเดีย จำกัด (มหาชน) หรือ VGI ล่าสุด ณ เวลา 15.16 น. อยู่ที่ 7.60 บาท ลบ 0.25 บาท หรือ 3.18% สูงสุดที่ 7.90 บาท ต่ำสุดที่ 7.55 บาท ด้วยมูลค่าซื้อขาย 214.64 ล้านบาท

โดย บล.ฟินันเซีย ไซรัส ระบุในบทวิเคราะห์ว่า VGI แจ้งลงทุน 25.1% สื่อโฆษณาสนามบินในมาเลเซีย เป็นบวกด้าน Synergy การขายโฆษณา แต่ ส่งผลบวกต่อกำไรรวมไม่มากอย่างมีนัยสำคัญ
ขณะที่ราคาหุ้นปรับขึ้นมามาก น่าจะสะท้อนข่าวและแนวโน้มกำไรไตรมาส 4/61 (ม.ค.-มี.ค.61) โตสูง 30-35% เมื่อเทียบจากไตรมาสก่อน แม้มีแนวโน้มปรับประมาณการและราคาเป้าหมายปี 62 ขึ้นจากเดิมที่ 6.30 บาท แต่ราคาปัจจุบันที่ PE 53 เท่า จึงมองว่า Fully value แล้ว แนะนำทยอยขายทำกำไร